मिशन इन्द्रधनुष भारत सरकार के महिला अउरी बाल विकास विभाग के संचालित एगो योजना बाटे जेवना के पहिला चरण के सुरुआत बिस्व स्वास्थ्य दिवस की अवसार पर 7 अप्रैल 2015 के भइल। ई योजना (मिशन) 25 दिसंबर 2014 के लांच कइल गइल रहे। एकर मुख्य उद्देश्य बाटे हाई रिस्क एरिया, गंदी बस्ती, भट्ठा नियर अइसन इलाका में जहाँ बेमारी के खतरा बहुत होखे 0 से 2 बरिस की लड़िका-बच्चन के सात गो बेमारिन से बचाव खातिर टीका लगावल। ई सात गो बेमारी बा - डिप्थीरिया, कुकुर खाँसी, टेटनस, पोलियो, टीबी, मीसल्स आ हेपेटाइटिस बी।